Heinatöö hakkab lõpu poole saama nagu minu Karpaatias olemine.  Pilditegemise preemiapunktina tõuseb mäkke  hobuveok. Peremehel pole vastu, et jäädvustan. Jutt hakkas sobima, kui selgus, et meile on pandud oma isade nimed. Mind kutsutakse San Sanovitš, teda aga Ivan Ivanovitš. Järjekordne tõdemus, et ilma hobuseta ei too künklikust metsast küttepuid ega heina koju. Hutsuuli tõugu hobune on igas olus vastupidav, vagur liikluses, tubli teedeta mägialal, selgitab Ivan Ivanovitš. Raske on leida sitkemat abilist, kui mägihobune, kes Karpaatias aretatud. Madalat kasvu, alla poolteistmeetri setukas, võib kanda  100 kg koormat ja kuni 100 km kaugusele. Ivani loomade toiduratsioonid on sarnased eelmiste peremeeste andmetega. Täpsustab, et autot tuleb kasutada kaugelt jõusööda ostul, ent 4 tonni heina varub oma hobusega.    (Foto: Ivan Ivanovitš selgitab hobuse headust)